​የኦሮሚያ ዋንጫ የሰበታ ምድብ ዛሬ ተጀመረ
በኦሮሚያ ክልል የሚገኙ የከፍተኛ ሊግ እና አንደኛ ሊግ ክለቦችን የሚያሳትፈውና በ4 ከተሞች ተከፍሎ የሚደረገው የኦሮሚያ ዋንጫ የሰበታ ምድብ ዛሬ ተጀምሯል፡፡08፡00 ላይ ለገጣፎ ለገዳዲን ከኢትዮጵያ መድን ያገናኘው ጨዋታ በለገጣፎ 1-0 አሸናፊነት ተጠናቋል፡፡ በርከት ያለ የሰበታ ከተማ ስፖርት አፍቃሪ በታደመበት ጨዋታ የአሰልጣኝ ደረጄ በላይ ኢትዮጵያ መድን በአዲስ ስብስብ ብቅ ሲልየያሬድ ቶሌራው ለገጣፎ በከፊል አዲስ ቡድን ይዞ ቀርቧል፡፡ጥቂት የጎል ሙከራዎች በታዩበት በዚህ ጨዋታ በ72 ኛው ደቂቃ ሐብታሙ ፍቃደ በግራ መስመር ያሻገረው ኳስ ኄኖክ ታደሰ ወደግብነት ለውጦ ለገጣፎን ባለ ድል አድርጓል፡፡የኦሮሚያ ዋንጫ ማክሰኞ ቀጥሎ በ 8፡00 ሰበታ ከተማ ከ ለገጣፎ ለገዳዲ  ፤ በ 10፡00 ጅማ አባቡና ከ ኢትዮጵያ መድን ይገናኛሉ፡፡